***Last of the Summer Wine*** je britanski televizijski sitkom koji je osmislio Roy Clarke a koji se od 1973. godine emitira na programu BBC One. Prvi put se pojavio kao epizoda humorističke antologije *Comedy Playhouse* 4. januara 1973. da bi 12. novembra 1973. otpočelo emitiranje prvog redovnog serijala (sezone). Radnja serije je smještena u Holmfirth, naselje u Zapadnom Yorkshireu, a protagonisti su trojica staraca koji dijele sklonost prema djetinjastim i sličnim pustolovinama i nestašlucima "neprimjerenim" njihovom dobu.

Protagonisti i tumači njihovih uloga su se mijenjali kroz godine - originalnu trojku su činili Bill Owen kao djetinjasti Compo, Peter Sallis kao misaoni Norman Clegg i Michael Bates i autoritarni snob Blamire. Kada je Bates zbog bolesti bio 1976. godine prisiljen prekinuti nastup u seriji, njegov lik sudo 30. sezone zamjenjivali ekstentrični ratni veteran Foggy (Brian Wilde), ekscentrični izumitelj Seymour (Michael Aldridge) i bivši policajac Truly (Frank Thornton). Nakon što je Owen godine 1999. umro, u seriji ga je zamijenio njegov sin Tom Owen koji je tumačio Compovog sina po imenu Tom, a društvo su mu pravili Keith Clifford kao Billy Hardcastle, navodni potomak Robin Hooda i Brian Murphy kao djetinjasti Alvin. Za 30. sezonu je okupljena nova, mlađa postava koju čine Russ Abbot kao bivši mljekar koji je umislio da je tajni agent, Burt Kwouk kao električar Entwistle i Murphy kao Alvin. Sallis i Thornton su, pak, nastavili nastupati u sporednim ulogama.

*Last of the Summer Wine* je decenijama bila jedna od najpopularnijih TV-serija na BBC-ju te često hvaljena zbog pozitivnog prikaza starijih generacija  kao i humora u kome je mogla uživati cijela porodica. Serija je bila nominirana za brojne nagrade te godine 1999. osvojila Nacionalnu televizijsku nagradu za najpopularniju humorističku seriju. Osim serije su snimljeni brojne božićne specijalne emisije, dva cjelovečernja TV-filma te dokumentarni film o snimanju serije. *Last of the Summer Wine* je inspirirala i televizijski prequel, several novelizacije, i nekoliko kazališnih adaptacija.

BBC je 2. juna 2010 objavio kako je snimanje serije obustavljeno, odnosno da će 31. sezona, koja se trenutno emitira, biti posljednja. *Last of the Summer Wine* se smatra najdugovječnijom od svih humorističkih serija ikada emitiranih u Britaniji i jednim od najdugovječnijih sitkoma na svijetu.

Napomene
--------

1. ↑  „Series Profile: Last of the Summer Wine" (DOC). *The Insider* (BBC Sales): str. 8–9. May 2007. Arhivirano iz originala na datum 2008-01-11. Pristupljeno 04. 12. 2007.
2. ↑  Bright and Ross (2000), p. 160
3. ↑  Bright and Ross (2000) p. 24
4. ↑  Bright and Ross (2000), pp. 24–25
5. ↑  „BBC calls time on Last Of The Summer Wine". *The Independent*. 2.6. 2010.. Arhivirano iz originala na datum 2017-08-15. Pristupljeno 2.6. 2010.
6. ↑  Mangan, Lucy (06. 11. 2007.). „Cable girl: why has the Summer Wine lasted?". *The Guardian* (Guardian News and Media). Pristupljeno 04. 12. 2007.
7. ↑  *30 Years of Last of the Summer Wine*. Producer and director: Alan J. W. Bell. BBC. BBC One. 13. 04. 2003..

Izvori
------

Bright, Morris; Ross, Robert (06. 04. 2000.). *Last of the Summer Wine: The Finest Vintage*. London: BBC Worldwide. ISBN 0563551518.

Eksterni linkovi
----------------

* *Last of the Summer Wine*  na BBC Online
* *Last of the Summer Wine* на British Comedy Guide
* *Last of the Summer Wine* at G.O.L.D.
* *Last of the Summer Wine* na sajtu IMDb
* *Last of the Summer Wine* na TV.com